Jaan van de Kuijpers

Jaan van de Kuijpers	Jaan van de Kuijpers
 	
 	
Født: 	29. Thermius 226 5E (57 år)
Alias: 	
Verdens rigeste mand (de rijkste man ter wereld)
Den sande stadtholder (de ware stadhouder)
Kongernes kreditor (de koninklijke crediteur)
Manden af guld (de man van goud)
Bødkeren fra Herengracht (de kuijper van Herengracht)
Titel: 	
Direktor
Bestyrelsesformand for Marienburg Børs
Patriark af Kuijpers-kartellet 
Patricier
Ægtefælle: 	Joanna van der Croos
Børn: 	
Catharina van de Kuijpers 
Willem van de Kuijpers 
Geerloff van de Kuijpers
Isolde van de Kuijpers
Race: 	Menneske
Nationalitet: 	Westerlandsk
Religion: 	Teutonsk sigmaritisme (Handrich )
Jaan Egmond Augustijn van de Kuijpers (f. 29. Thermius 226 5E –) er en umådelig velhavende og magtfuld marienburgsk direktor, storkøbmand, entreprenør, bankier, finansfyrste og industrimagnat, der leder sin families merkantile kartel. Han er efter sigende verdens rigeste mand og er berygtet som en behersket, besindig og beregnende skikkelse, der med dreven intelligens og et netværk af gigantiske dimensioner altid er tre skridt foran sine rivaler og aldrig bliver overrasket. Van de Kuijpers er ifølge kyndige iagttagere direktoratets sande leder og kontrollerer gennem et spind af klienter og kontakter en blok på otte stemmer. Han er allieret med husene van Raemerswijk, van Scheldt, den Euwe og Rothemuur og blandt direktoratets permanente sæder er rektoren af Baron Hendriks Universitet, Gerard van de Kuijpers, hans fætter mens talrige ypperstepræster værdsætter hans gavmilde og fromme gaver til deres templer. Jaan van de Kuijpers har aldrig tabt en afstemning og mange købmænd og oldermænd frygter i deres stille sind, at han agter at gøre alle byens ledende skikkelser til sine marionetdukker.
Offentligheden kender Jaan van de Kuijpers som en af bystatens største sønner, der med sin snilde, virkelyst og underspillede aggressivitet inkarnerer westerlændernes fineste egenskaber. Hans storslåede donationer og bevillinger til byens kirker, kulturinstitutioner og værdigt trængende har givet ham et ry som en from og storsindet filantrop. Blandt sine personlige venner tæller han såvel Zaren af Kislev, Kongen af Bretonnia og Sultanen af Khemet som selveste Kejser Karl 6. og de kejserlige kurfyrster. De skylder ham alle penge.
Category:Marienburg
Category:Købmand
Category:Direktor
Category:De 10
Category:ICC